CELEX: 32019D0119
Language: et
Date: 2019-01-24 00:00:00
Title: Komisjoni rakendusotsus (EL) 2019/119, 24. jaanuar 2019, millega muudetakse nõukogu direktiivi 2002/56/EÜ seoses artikli 21 lõikes 3 sätestatud kuupäevaga, milleni lubatakse liikmesriikidel pikendada kolmandatest riikidest pärit seemnekartuli samaväärsust käsitlevate otsuste kehtivusaega (teatavaks tehtud numbri C(2019) 247 all)

28.1.2019   
               
               
                  ET
               
               
                  Euroopa Liidu Teataja
               
               
                  L 24/26
               
            
         KOMISJONI RAKENDUSOTSUS (EL) 2019/119,
         24. jaanuar 2019,
         millega muudetakse nõukogu direktiivi 2002/56/EÜ seoses artikli 21 lõikes 3 sätestatud kuupäevaga, milleni lubatakse liikmesriikidel pikendada kolmandatest riikidest pärit seemnekartuli samaväärsust käsitlevate otsuste kehtivusaega
         
            
               (teatavaks tehtud numbri C(2019) 247 all)
            
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 13. juuni 2002. aasta direktiivi 2002/56/EÜ seemnekartuli turustamise kohta, (1) eriti selle artikli 21 lõike 3 teist lõiku,
         ning arvestades järgmist:
         
                     (1)
                  
                  
                     Direktiiviga 2002/56/EÜ nähakse ette, et alates teatavatest kuupäevadest ei või liikmesriigid enam ise määrata kolmandates riikides koristatud seemnekartuli samaväärsust liidus koristatud ja kõnealusele direktiivile vastava kartuliga.
                  
               
                     (2)
                  
                  
                     Kuna kõikidest asjaomastest kolmandatest riikidest pärit seemnekartuli samaväärsus liidu seemnekartuliga ei olnud veel määratud, lubati direktiiviga 2002/56/EÜ liikmesriikidel pikendada kuni 31. märtsini 2017 selliste samaväärsust käsitlevate otsuste kehtivusaega, mis nad olid juba teinud teatavatest liidu samaväärsusega hõlmamata kolmandatest riikidest pärit seemnekartuli suhtes. Kõnealune kuupäev valiti seepärast, et see on seemnekartuli turuleviimise perioodi lõppkuupäev.
                  
               
                     (3)
                  
                  
                     Kuna kolmandatest riikidest pärit seemnekartuli samaväärsuse määramine ühenduse seemnekartuliga ei ole veel lõppenud ja uus turustushooaeg algab pärast 2018. aasta lõppu, on vaja lubada liikmesriikidel pikendada samaväärsust käsitlevate riiklike otsuste kehtivusaega. Luba peaks kestma kuni 31. märtsini 2024, et oleks piisavalt aega kõnealuse liidu samaväärsuse kindlakstegemiseks. See on kooskõlas kuupäevaga, mis võeti vastu komisjoni rakendusotsusega 2011/778/EÜ (2).
                  
               
                     (4)
                  
                  
                     Seepärast tuleks direktiivi 2002/56/EÜ vastavalt muuta.
                  
               
                     (5)
                  
                  
                     Käesoleva otsusega ettenähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiivi 2002/56/EÜ artikli 21 lõike 3 esimeses lõigus asendatakse sõnad „31. märtsini 2017“ sõnadega „31. märtsini 2024“.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 24. jaanuar 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 193, 20.7.2002, lk 60.
         
            (2)  Komisjoni 28. novembri 2011. aasta rakendusotsus 2011/778/EÜ, millega lubatakse teatavatel liikmesriikidel kehtestada Kanada teatavatest provintsidest pärit seemnekartuli puhul ajutised erandid nõukogu direktiivi 2000/29/EÜ teatavatest sätetest (ELT L 317, 30.11.2011, lk 37).